Diari Oficial de la Generalitat Valenciana


Sumari del DOGV 9913, del 12-08-2024 (2024/7753)

RESOLUCIÓ de 16 de juliol de 2024, per la qual s'autoritza una generació de crèdit de la Conselleria de Sanitat, per a generar crèdits procedents del Ministeri de Sanitat, per import total de 6.421.907,59 euros (expedient 10.018.24).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7753

CVE
:   NXYH-N-8615-0290

Data del document
:   16-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Per l’Acord del Ple del Consell Interterritorial del Sistema Nacional de Salut, de data 21 de desembre de 2023, es va aprovar la distribució de crèdit a les comunitats autònomes amb càrrec al pressupost del Ministeri de Sanitat per import total de 194.656.235,00 euros per a l'execució del Pla d'atenció digital personalitzada, en el marc del component 11, Modernització de les administracions públiques, inversió 3 Transformació digital i modernització del Ministeri de Política Territorial i Funció Pública i de les Administracions de les CCAA i les EELL, Sanitat, PERTE Salut d'Avantguarda del Pla de recuperació, transformació i resiliència.

De conformitat amb l’acord esmentat, a la Comunitat Valenciana li corresponen 6.421.907,59 euros, import que va ser transferit pel Ministeri de Sanitat en data 29 d'abril de 2024.

El centre gestor corresponent indica que la seua previsió d'actuacions a finançar consistirà principalment en adquisicions de llicències i desenvolupaments de programari per a aplicacions informàtiques, i per això es proposa la generació del crèdit dins del subconcepte 64151, Aplicacions informàtiques, i en el subprojecte QI00000000 Adquisició material informàtic, en considerar-se el més adequat a la naturalesa del gasto.

L'import ha sigut transferit pel Ministeri de Sanitat en data 23 d'abril de 2024.

En conseqüència, segons el que s’ha exposat anteriorment i vist que estos fons finalistes no van ser previstos inicialment en el pressupost de 2024, a fi d’aplicar-los la finalitat per a la qual han sigut transferits, la Conselleria de Sanitat proposa l'aprovació d'una generació de crèdit per import total de 6.421.907,59 euros, en el capítol 6 del programa 412M00 MRR. Assistència sanitària.

D'acord amb el que es disposa en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública, s'adopta la següent

RESOLUCIÓ

*Primer*

Autoritzar una generació de crèdit, en el pressupost d'ingressos de la Generalitat de l'exercici 2024, en l'aplicació 701.92 Transferències Estat. Àrea de Sanitat MRR amb codi de fons MR24000000, per import de 6.421.907,59 euros.

*Segon*

Autoritzar una generació de crèdit, en el pressupost de gastos de la Generalitat de l'exercici 2024, conforme al detall següent:

|  |  |  |  |
| --- | --- | --- | --- |
| *Aplicació pressupostària* | *Projecte d'inversió* | *Codi de fons* | *Import* |
| L90398008XH52077 G.412M00.64793 | QI00000000 | MR24000000 | 6.421.907,59 euros |

  

*Tercer*

Com a conseqüència dels imports generats, es modifica l’FP3 del programa 412M00 als efectes oportuns.

  

València, 16 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública